
       Nr.23/56/2003

AVIZ

asupra proiectului de Lege pentru aprobarea Ordonanţei de urgenţă a Guvernului nr.188/2002 privind ratificarea Acordului de asistenţă financiară nerambursabilă dintre România şi Banca Internaţională pentru Reconstrucţie şi Dezvoltare, acţionând în calitate de agenţie de implementare a Fondului Global de Mediu, pentru finanţarea Proiectului de eficienţă energetică,

 semnat la Bucureşti la 18 octombrie 2002



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.188/2002 privind ratificarea Acordului de asistenţă financiară nerambursabilă dintre România şi Banca Internaţională pentru Reconstrucţie şi Dezvoltare, acţionând în calitate de agenţie de implementare a Fondului Global de Mediu, pentru finanţarea Proiectului de eficienţă energetică, semnat la Bucureşti la 18 octombrie 2002, trimis cu adresa nr.78 din 17 februarie 2003, înregistrat sub nr.23/56 din 18 februarie 2003.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus în şedinţa din 25 februarie 2003.



Membrii comisiei au examinat ordonanţa supusă aprobării, expunerea de motive, avizul favorabil al Consiliului Legislativ nr.1616/12.12.2002 şi punctul de vedere al Ministerului Finanţelor Publice.



În urma dezbaterilor, cu unanimitate de voturi, s-a hotărât avizarea favorabilă a proiectului de lege în forma adoptată de Senat în şedinţa din 6 februarie2003.



În raport de obiectul şi conţinutul său, proiectul de lege face parte din categoria legilor ordinare.

                    PREŞEDINTE,                                        SECRETAR,

                      István Antal                                          Cristian Buzea

Expert, 

Viorela Gondoş

